LĪGUMS
(Par vasaras apavu piegādi)

Rīgā, 
Parakstīšanas datums ir pēdējā pievienotā droša elektroniskā paraksta un tā laika zīmoga datums

[bookmark: _Hlk1485307]Rīgas valstspilsētas pašvaldības policija (turpmāk – Pasūtītājs), tās […], no vienas puses, un
SIA “SYNERGY”, vienotais reģistrācijas Nr. 40103255297 (turpmāk – Izpildītājs), tās […], no otras puses, bet katrs atsevišķi un abi kopā saukti – Puses,
ievērojot Publisko iepirkumu likumu un pamatojoties uz Rīgas valstspilsētas Centrālās administrācijas Iepirkuma pārvaldes rīkotā atklātā konkursa “Formas tērpu elementu piegāde”, iepirkuma identifikācijas Nr. CAIP 2024/65, 12. daļas “Par vasaras apavu piegādi” rezultātiem (turpmāk – Konkurss), noslēdz šo līgumu (turpmāk – Līgums):
1. Līguma priekšmets
Izpildītājs apņemas piegādāt, bet Pasūtītājs pieņemt un apmaksāt saskaņota parauga 304 (trīs simti četri) vasaras apavus (turpmāk – Prece), atbilstoši Līguma pielikumiem “Tehniskā specifikācija” un “Finanšu piedāvājums” Rīgas valstspilsētas pašvaldības policijas darbinieku vajadzībām.
2. Preces cena un līguma summa
2.1. Preces vienas vienības cena bez pievienotās vērtības nodokļa (turpmāk – PVN) ir EUR 94,00 (deviņdesmit četri euro, 00 centi).
2.2. Preces cena Līguma darbības laikā nevar tikt paaugstināta.
2.3. Preces cenas paaugstināšana var būt par iemeslu Līguma izbeigšanai.
2.4. Līguma summa bez PVN (kopējā līgumcena) ir EUR 28 618,00 (divdesmit astoņi tūkstoši seši simti astoņpadsmit euro, 00 centi), PVN 21% kopējai līgumcenai ir  EUR 6 009,78 (astoņi tūkstoši četri simti četrdesmit divi euro, 78 centi). Kopējā Līguma summa ar PVN 21% ir EUR 34 627,78 (trīsdesmit četri tūkstoši seši simti divdesmit septiņi euro, 78 centi). 
2.5. Pasūtītājs pasūta Preci pēc vajadzības sava budžeta līdzekļu ietvaros. Līguma summa var netikt pilnībā iztērēta Līguma darbības termiņa laikā.
3. Preces kvalitāte
3.1. Preces kvalitātei jāatbilst tās ražošanas tehnoloģijas prasībām, standartiem, reglamentētiem noteikumiem par preču drošumu un Pasūtītāja apstiprinātajiem paraugiem un izvirzītajiem noteikumiem Konkursa laikā.
3.2. Izpildītājs nodrošina Pasūtītāju ar instrukcijām par Preces lietošanas un kopšanas noteikumiem valsts valodā. 
4. Preces izgatavošanas un piegādes kārtība
4.1. Preces izgatavošana un piegāde Līguma ietvaros tiek veikta uz Pasūtītāja rakstiska pasūtījuma pieteikuma pamata, kurā Pasūtītājs norāda Preces daudzumu un nepieciešamos izmērus.
4.2. Konkursā iesniegtais Preces paraugs netiek ieskaitīts iepirkuma apjomā. Paraugs tiek nodots Izpildītājam pēc Līguma saistību izpildes. 
4.3. Organizējot Preces piegādi, Izpildītājam jānodrošina, ka Preces maksimālais  piegādes termiņš ir ne ilgāks par 20 (divdesmit) dienām no mēru noņemšanas/pasūtījuma saņemšanas dienas.
4.4. Pasūtītājs Preces pasūtījumu nosūta Izpildītājam, izmantojot pieejamos sakaru līdzekļus.
4.5. Izpildītāja pienākums ir apstiprināt Pasūtītājam pasūtījuma pieņemšanu. 
4.6. Preces piegādes adrese ir Valērijas Seiles iela 12A, Rīga, vai pēc pieprasījuma Pasūtītāja struktūrvienībās.
4.7. Preces saņēmējs – Rīgas valstspilsētas pašvaldības policijas Nodrošinājuma pārvaldes Saimniecības nodaļas priekšnieks, vai tā pienākumu izpildītājs.
4.8. Preces piegādes pavaddokumenti: pavadzīme.
4.9. Prece pēc daudzuma tiek pieņemta, atbilstoši pasūtījumam un pavadzīmei.
4.10. Piegādātā Prece, kas neatbilst Pasūtītāja apstiprinātajiem paraugiem, Līguma noteikumiem un Pasūtītāja pasūtījumam, netiek pieņemta. Par kvalitātes neatbilstību Puses var sastādīt aktu. Šajā gadījumā Izpildītājs 2 (divu) darba dienu laikā no Pasūtītāja pretenziju saņemšanas dienas novērš Precei konstatētos trūkumus vai piegādā jaunu Preci. Tikai pēc minētā izpildīšanas Pasūtītājs pieņem Līguma prasībām atbilstošu Preci saskaņā ar to pavaddokumentiem.
5. Norēķinu kārtība
5.1. Norēķins par Preci tiek veikts 14 (četrpadsmit) dienu laikā no Preces un pavadzīmes saņemšanas.
5.2. Izpildītājs pavadzīmes iesniegšanai izmanto Rīgas valstspilsētas pašvaldības portālu www.eriga.lv (turpmāk – rēķins), norādot:
[…]
5.3. Rēķinu apmaksai Izpildītājs iesniedz Pasūtītājam, izvēloties vienu no šādiem rēķina piegādes veidiem:
5.3.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
5.3.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;
5.3.3. izmanto manuālu rēķina informācijas ievades Web formu portālā http://www.eriga.lv, sadaļā “Rēķinu iesniegšana”.
5.4. Līgumā noteiktā kārtībā iesniegts rēķins nodrošina Pusēm rēķina izcelsmes autentiskumu un satura integritāti.
5.5. Puses vienojas, ka pavadzīmes apmaksas termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par rēķina formātu, ir iesniedzis Pasūtītajam rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu rēķinu un Pasūtītājs to ir pieņēmis apmaksai.
5.6. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
5.7. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu pavadzīmi, Pasūtītājs šādu pavadzīmi apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu pavadzīmi. Šādā situācijā, pavadzīmes apmaksas termiņu skaita no dienas, kad Izpildītājs ir iesniedzis atkārtoto pavadzīmi.
6. Garantijas
6.1. Izpildītājs ar Līgumu garantē visai piegādātajai Precei 24 (divdesmit četru) mēnešu kvalitātes garantiju no to piegādes brīža, ja tiek ievēroti lietošanas un kopšanas noteikumi.
6.2. Garantijas laikā, konstatējot kvalitātes neatbilstību (slēptus defektus u.c.), Pasūtītājs sastāda konstatācijas aktu un kopā ar Preci nodod to Izpildītājam. Prece tiek nodota Izpildītājam ar pieņemšanas-nodošanas aktu. 
6.3. Izpildītāja pienākums ir 2 (divu) darba dienu laikā no Pasūtītāja pretenziju saņemšanas dienas novērst konstatētos trūkumus vai piegādāt jaunu Preci. Prece tiek atdota atpakaļ Pasūtītājam ar pieņemšanas-nodošanas aktu.
7. Pasūtītāja tiesības un pienākumi
7.1. Pasūtītāja pienākumi ir:
7.1.1. noformēt Preces pasūtījumu;
7.1.2. nodrošināt Preces pieņemšanu;
7.1.3. ievērot Līgumā paredzēto norēķinu kārtību;
7.1.4. sastādīt konstatācijas aktus par Preces kvalitātes neatbilstību un informēt par to Izpildītāju.
7.2. Pasūtītājs ir tiesīgs:
7.2.1. prasīt no Izpildītāja Preces kvalitātes un piegādes noteikumu ievērošanu;
7.2.2. [bookmark: _Hlk95994106]nepasūtīt visu paredzētā pasūtījuma apjomu un neveikt pasūtījumu par visu plānoto Līguma summu;
7.2.3. neveikt piegādātās Preces apmaksu, kamēr nekvalitatīvā Prece nav apmainīta pret atbilstošas kvalitātes Preci;
7.2.4. izbeigt Līgumu tajā paredzētajos gadījumos;
7.2.5. prasīt no Izpildītāja līgumsodu un atlīdzību par radītajiem zaudējumiem šajā Līgumā paredzētajos gadījumos pilnā apmērā.
8. Izpildītāja tiesības un pienākumi
8.1. Izpildītāja pienākumi ir:
8.1.1. apstiprināt saņemto pasūtījumu;
8.1.2. piegādāt Pasūtītājam Preci Līgumā noteiktajos termiņos un kvalitātē, noformējot nepieciešamos pavaddokumentus;
8.1.3. pēc pirmā Pasūtītāja pieprasījuma nodrošināt kvalitātes garantijas nosacījumu piemērošanu;
8.1.4. nekavējoties informēt Pasūtītāju par iespējamiem pārtraukumiem, kā arī, ja rodas šķēršļi turpmākai līgumsaistību izpildei;
8.1.5. neizpaust trešajām personām konfidenciālu informāciju, ja tāda tiks saņemta vai kļūs zināma Līguma darbības laikā;
8.1.6. atlīdzināt Pasūtītājam nodarītos zaudējumus pilnā apmērā un samaksāt līgumsodu, ja tādi tiek pieprasīti.
8.2. Izpildītājam ir tiesības:
8.2.1. prasīt no Pasūtītāja saskaņota pasūtījuma pieņemšanu;
8.2.2. prasīt no Pasūtītāja pilnu norēķinu par piegādāto Preci;
8.2.3. neapstiprināt Pasūtītāja Preces pasūtījumus, kas neatbilst Līguma noteikumiem.
9. Atbildība
9.1. Izpildītājs ir atbildīgs par Līgumā norādīto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild Līgumā un Latvijas Republikas normatīvo aktu paredzētā kārtībā.
9.2. Izpildītājs ir atbildīgs par Preces piegādes termiņu ievērošanu un kavējuma gadījumā Pasūtītājs ir tiesīgs prasīt līgumsodu 1% (viena procenta) apmērā no termiņā nepiegādātās Preces vērtības summas par katru kavējuma dienu, bet kopsummā ne vairāk par 10% (desmit procentiem) no nepiegādātās Preces vērtības kopējās summas.
9.3. Izpildītājs ir atbildīgs par trūkumu novēršanas termiņa ievērošanu un kavējuma gadījumā Pasūtītājs ir tiesīgs prasīt līgumsodu 1% (viena procenta) apmērā no Preces, kurai konstatēti trūkumi, vērtības summas par katru kavējuma dienu, bet ne vairāk par 10% (desmit procentiem) no Preces, kurai konstatēti trūkumi, vērtības kopējās summas. 
9.4. Izpildītājs ir atbildīgs par garantijas noteikumu piemērošanu un gadījumā, ja tie netiek ievēroti vai pildīti, Pasūtītājs ir tiesīgs prasīt līgumsodu 10% (desmit procentu) apmērā no Preces, attiecībā pret ko paredzēts piemērot garantijas noteikumus, iegādes vērtības kopējās summas, par katru garantijas noteikumu neievērošanas vai nepildīšanas gadījumu.
9.5. Pasūtītājs ir atbildīgs par norēķina termiņu ievērošanu un kavējuma gadījumā Izpildītājs ir tiesīgs prasīt līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no kavētās norēķina summas.
9.6. Ja Līgums tiek izbeigts Izpildītāja vainas dēļ, saskaņā ar Līguma 11.3.1., 11.3.2., 11.3.3. un/vai 11.3.4. apakšpunktiem, Pasūtītājs no Izpildītāja ir tiesīgs prasīt līgumsodu 10% (desmit procentu) apmērā no Līguma kopējās summas.
9.7. Līgumsoda samaksa neatbrīvo Puses no savu pienākumu izpildes.
9.8. Puses ir atbildīgas par citu Līguma saistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvos aktos paredzētā kārtībā pilnā apmērā.
9.9. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
10. Strīdu izskatīšanas kārtība
10.1. Visas domstarpības un strīdus, kas skar Līgumu, Puses izskata pārrunu ceļā. 
10.2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
10.3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
11. Līguma darbības termiņš un izbeigšanās.
11.1. Līgums stājas spēkā ar tā abpusējas parakstīšanas brīdi un ir spēkā līdz pilnīgai saistību izpildei.
11.2. Līguma darbības termiņš automātiski izbeidzas, līdzko tiek sasniegta Līguma 2.4. punktā norādītā kopējā Līguma cena.
11.3. Pasūtītājs, ar rakstisku paziņojumu, ir tiesīgs izbeigt Līgumu nekavējoties, ja:
11.3.1.  Pasūtītāju neapmierina Preces kvalitāte, jo tā neatbilst Līguma noteikumiem;
11.3.2.  regulāri tiek piemēroti garantijas noteikumi, mainot vai labojot nekvalitatīvo Preci pret Līgumam atbilstošu;
11.3.3.  Izpildītājs nepamatoti vēlas paaugstināt Preces cenu;
11.3.4.  Prece netiek piegādāta noteiktajā termiņā;
11.3.5.  Izpildītājs pasludināts par maksātnespējīgu;
11.3.6.  kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību.
11.4. Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties rakstiski informēt viena otru par šādu apstākļu rašanos, pretējā gadījumā Puse zaudē tiesības atsaukties uz minētajiem apstākļiem.
11.5. Pasūtītājam ir tiesības vienpusēji atkāpties no Līguma izpildes Starptautisko un Latvijas Republikas nacionālo sankciju likumā paredzētajos gadījumos.
12. Personas datu apstrādes noteikumi
12.1. Lai nodrošinātu abu Pušu interešu aizsardzību un ar Līguma izpildi saistītās informācijas neizpaušanu un nenodošanu trešajām personām, Puses apņemas neizpaust un nenodot trešajām personām informāciju, kuru Puses ieguvušas viena no otras Līguma izpildes gaitā, izņemot normatīvajos aktos paredzētos gadījumus, kā arī gadījumus, kad informācijas izpaušanu akceptē Puse, kura šo informāciju sniegusi otrai Pusei. Puses vienojas izmantot tādu e-pastu servisa sniedzēju pakalpojumus, kuri glabā informāciju ES robežās.
12.2. Puses apzinās, ka Līguma izpildes ietvaros var rasties nepieciešamība apstrādāt personas datus vai savstarpēji apmainīties ar informāciju, kas satur personas datus (turpmāk – personas dati). Dati tiek apstrādāti vai nodoti otrai Pusei, ja pastāv leģitīms nolūks un tiesiskais pamats datu apstrādei.
12.3. Puses apņemas informēt tās personas, kuras personas dati tiek nodoti otrai Pusei, par to, ka tās personas dati ir tikuši apstrādāti Līguma izpildes nolūkam, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības;
12.4. Paredzams, ka Izpildītājs Līguma priekšmeta izpildei neapstrādās Pasūtītāja uzdevumā fizisko personu datus 2018.gada 25.maija Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē. Ja Līguma izpildei būs nepieciešama personas datu apstrāde Pasūtītāja uzdevumā, Puses par to vienosies atsevišķi, Puses apņemas pēc otras. 
13. Papildus noteikumi
13.1. Jebkuri Līguma grozījumi, noformējami rakstveidā un pievienojami Līgumam kā neatņemama tā sastāvdaļa.
13.2. Jautājumi, kas nav atspoguļoti Līgumā, tiek izskatīti, atbilstoši pastāvošiem Latvijas Republikas normatīvajiem aktiem.
13.3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
13.4. Puses apņemas nekavējoties informēt viena otru par savu rekvizītu maiņu.
13.5. Līgums sastādīts uz 6 (sešām) lapām, ar pielikumiem “Tehniskā specifikācija” uz 3 (trīs) lapām un “Finanšu piedāvājums” uz 1 (vienas) lapas, kas ir neatņemama Līguma sastāvdaļa.
14. Pušu rekvizīti un paraksti
 Pasūtītājs:                                                        Izpildītājs:

